নগাঁও টাউনঃ নগাঁৱত প্ৰাক্তন আলফাৰ ওপৰত অনা-অসমীয়াৰ আক্ৰমনৰ পাছত খিলঞ্জীয়াৰ ক্ষোভত জ্বলিছে সমগ্ৰ ৰাজ্য৷ নগাঁও কাণ্ডৰ প্ৰতিবাদ সাব্যস্ত কৰি মঙলবাৰে নগাঁৱৰ কাছমাৰী বহুৱাভেটিত স্থানীয় ৰাইজে জোঁৰ সমদল উলিয়ায়৷ প্ৰতিবাদকাৰী সকলে অবৈধ বাংলাদেশী হুঁচিয়াৰ, দুস্কৃতিকাৰী সাৱধান, অসমত অসমীয়াৰ প্ৰভূত্বহে চলিব, অনা-অসমীয়া হুঁচিয়াৰ আদি প্ৰতিবাদী শ্লোগানেৰে পৰিৱেশ উত্তাল কৰি তোলে৷ নগাঁৱৰ সাতামপুৰুষীয়া শান্তি শৃংখলাৰ পৰিৱেশ বিনষ্ট কৰিব বিচৰা অপশক্তিবোৰক তেনে কাৰ্যৰ পৰা বিৰত থাকিবলৈ সকীয়াই দি প্ৰতিবাদকাৰীসকলে ভৱিষ্যতে তেনে অপশক্তিক ৰাইজৰ কাঠগড়াত বিচাৰ কৰি উপযুক্ত শাস্তি বিহা হ'ব বুলি হুংকাৰ দিয়ে।
নগাঁও কাণ্ডৰ প্ৰতিবাদত কাছমাৰীত জোঁৰ সমদল